

**Karácsonyi közmondások**

* ***Ha Katalin kopog, a karácsony locsog.***

Ha fagyosan hideg az idő Katalin neve napján (november 25-én), akkor karácsonykor valószínűleg nem lesz olyan hideg.

* ***Ha fekete a karácsony, fehér lesz a húsvét.***

A népi megfigyelés szerint, ha karácsonykor nem esik a hó, tehát fekete, akkor húsvétkor lesz hideg, hóeséssel egybekötve.

* ***Késő karácsony után kántálni!***

Azt jelenti, hogy a segítség akkor hasznos, ha időben érkezik, amikor valaki rászorul. Utána már késő jelezni, hogy mennyire segített volna az illető a másikon.

* ***Különös, mint karácsonykor a tökkáposzta.***

Hirtelen, váratlanul bekövetkező esemény, nem mindennapi, szokatlan történés.

* ***Hosszú, mint a téli nap karácsony felé.***

Viszonylag rövid ideig tart egy esemény, történés.

* ***Soká készül, mint Luca széke.***

Akkor szokták mondani, ha egy munka nagyon lassan készül el.